Ruisandro Cijntje

Ruisandro Minguel Cijntje (☆ na Kòrsou) ta un eks-polis i polítiko di Kòrsou. Desde 11 di mei 2025 e ta miembro di parlamento di Kòrsou pa Partido Nashonal di Pueblo (PNP). Anteriormente, e tabata Minister di Desaroyo Ekonómiko (MEO) den gabinete-Pisas II di 2021 te 2024.

 Bida i karera 
Ruisandro Cijntje a nasé i lanta na Kòrsou. El a sigui entrenamentu na e akademia di polis na Apeldoorn, Hulanda. El a optené un bachelor di University of Curaçao i un master den maneho di negoshi di Universidat Intercontinental di Karibe.

Cijntje a kuminsá su karera den kuerpo polisial, unda el a traha pa mas ku 25 aña. E tabata aktivo tambe den movementu sindikal. Den su tempo liber e tabata un futbolista ferviente, despues a bira entrenadó den deporte hubenil y a liderá vários klup deportivo. 

Na aña 2017 el a drenta den polítika. Komo kandidato riba lista di partido PNP, el a risibí 130 voto personal den elekshon di 2017 i 202 voto den elekshon di 2021. Despues di elekshon di 2021, partidonan MFK i PNP a forma un koalishon pa goberna. Ora kandidato Ramon Chong (PNP) no tabata ministeriabel, e puesto di minister di Desaroyo Ekonómiko a keda vakante.Formatieverslag morgen naar gouverneur, Dolfijn FM (7 di yüni 2021). Dia 22 di sèptèmber 2021, Ruisandro Cijntje a wòrdu huramentá komo minister di Desaroyo Ekonómiko (MEO), komo susesor di Steven Martina.Cijntje ingezworen als minister van Economische Ontwikkeling, Curacao.nu (22 sèptèmber 2021).

Dia 21 di ougùstùs 2024, Cijntje huntu ku dos otro minister di PNP a retirá for di gabinete-Pisas II, despues ku frakshon di MFK na parlamento a indiká ku a pèrdè konfiansa den Sheldry Osepa i Gwendell Mercelina, dos parlamentarionan di PNP.Larmonie-Cecilia in de Staten, Antilliaans Dagblad (23 di ougùstùs 2024). Despues di Elekshon Parlamento Kòrsou 2025elekshon na mart 2025]] e ta forma, desde 11 di mei, parti di e frakshon di PNP den Parlamento di Kòrsou.

Den 2024, e tabata suheto di skrutinio despues ku polítikonan di oposishon a ekspresá preokupashon tokante supuesto komportashon inapropiá di su banda den lugánan públiko, inkluso tokante interakshon ku hende muhé.Opposition demands answers from prime minister on allegations against Minister Ruisandro Cijntje, CuracaoChronicle.com (12 di yüli 2024).

Ruisandro Cijntje ta kasá ku Michelline Cijntje i huntu nan tin tres yu.

Category:Hende
Category:Polítiko di Kòrsou
Category:Minister di Kòrsou